smcproject/ml-wiki-sentences huggingface dataset:
നവം 27 6:45 പി‌എം ഹോട്ടലിനകത്ത് നിന്ന് പൊട്ടിത്തെറികൾ കേൾക്കുന്നി, രണ്ട് എൻ.എസ്.ജി ഗാർഡുകൾ, 25 ആർമി എന്നിവർക്ക് പരിക്കേറ്റതായി സംശയം, 31ബന്ദികൾ മോചിപ്പിക്കപ്പെടുന്നു.
നവം 27 7:10 പി‌എം ഒരു തീവ്രവാദി അറസ്റ്റിലാകുന്നു.
നവം 27 7:25 പി‌എം നാലാം നിലയിൽ തീപ്പിടുത്തം നവം 27 11 പി‌എം ഓപ്പറേഷൻ തുടരുന്നു നവം 28 3:00 പി‌എം കമാണ്ടോ ഓപ്പറേഷൻ ഒബറൊയി ഹോട്ടലിലെ അവസാനിക്കുന്നു.
24 മൃതശരീരങ്ങൾ കണ്ടെടുത്തു.
നരിമാൻ ഹൌസിലെ സംഭവങ്ങൾ തിയതി സമയം സംഭവം Nov 27 7 AM പോലീസ് സമീപ പ്രദേശ കെട്ടിടങ്ങൾ ഒഴിപ്പിക്കുന്നു.
Nov 27 11 AM പോലീസും തീവ്രവാദികളും പോലീസും തമ്മിൽ വെടിവപ്പ്, ഒരു തീവ്രവാദിക്ക് പരിക്കേൽക്കുന്നു.
Nov 27 2:45 PM തീവ്രവാദികൾ സമീമസ്ഥലത്തേക്ക് ഗ്രനേഡ് ആക്രമണം നടത്തുന്നു.
അപകടങ്ങൾ ഇല്ല.
Nov 27 5:30 PM എൻ.എസ്.ജി കമാണ്ടോകൾ എത്തുന്നു.
നേവൽ ഹെലികോപ്ടറുകൾ മുകളിലൂടെ എത്തുന്നു.
Nov 27 11 PM ഓപ്പറേഷൻ തുടരുന്നു.
Nov 28 7:30 AM എൻ.എസ്.ജി കമാണ്ടോകൾ മുകളിൽ ഹെലികോപ്ടർ വഴി ഇറങ്ങുന്നു.
Nov 28 7:30 PM ആകെ ബന്ദികളാക്കിയിരുന്നു 5 പേരെ മോചിപ്പിക്കുന്നു.
ഇതിൽ മരിച്ച റബ്ബി എന്നയാളും ഭാര്യയും ഉൾപ്പെടൂന്നു.
Nov 28 8:30 PM ഓപ്പറേഷൻ കഴിഞ്ഞതായി എൻ.എസ്.ജി പ്രഖ്യാപിക്കുന്നു.
2 തീവ്രവാദികൾ കൊല്ലപ്പെട്ടു.
അത്യാഹിതങ്ങൾ പൌരത്വം മരണങ്ങൾ പരിക്കുപറ്റിയവർ ഇന്ത്യൻ 96 300+ ഇസ്രയേൽ 5 - ആസ്ടേലിയൻ 4 2 ജർമ്
മൻ 3 3 അമേരിക്കൻ 2 3 ഫ്രഞ്ച് 2 0 ബ്രിട്ടീഷ് 1 7 കനേഡിയൻ 1 2 ജപ്പാനീസ് 1 1 ഇറ്റാലിയൻ 1 - സിംഗപ്പൂർ 1 - ഒമാനി - 2 ഫിലിപ്പിനോ - 1 ചൈനീസ് - 1 സ്പാനിഷ് - 1 ഫിൻലാൻഡ് - 1 നോർവീജിയൻ - 1
ഈ തീവ്രവാദി ആക്രമണത്തിൽ 160 പേരിലധികം മരിച്ചതായും 327 പേർക്ക് പരിക്കേറ്റതായിട്ടാണ് ഇതുവരെയുള്ള റിപ്പോർട്ട്.
ഇതിൽ ഏഴ് ബ്രിട്ടീഷുകാരും, മൂന്ന് അമേരിക്കനും, രണ്ട് ആസ്ടേലിയനും, രണ്ട് കനേഡിയനും, ഒരു ഫിലിപ്പിനോയും പരിക്ക് പറ്റിയവരിൽ പെടുന്നു.
മരിച്ചവരിൽ 81 ഇന്ത്യൻ പൌരന്മാരും, 14 പോലീസുകാരും, ആറ് വിദേശികളും ഉൾപ്പെടുന്നു.
ഇതു കൂടാതെ ഒൻപത് തീവ്രവാദികളും കൊല്ലപ്പെട്ടു.
ഒൻപത് പേർ അറസ്റ്റ് ചെയ്യപ്പെട്ടിട്ടുണ്ട്.
Andreas Liveras ,
മഹാരാഷ്ട്ര മുഖ്യമന്ത്രി വിലാസ് റാവു ദേശ്‌മുഖ് പറഞ്ഞതനുസരിച്ച്, 14 പോലീസുകാർ കൊല്ലപ്പെട്ടു.
ഇതിൽ താഴെ പ്പറയുന്ന ഉയർന്ന ഉദ്യോഗസ്ഥന്മാരും ഉൾപ്പെടുന്നു: മുംബൈ ഭീകരവിരുദ്ധ സേനാ ചീഫ് ഹേമന്ത് കർകരെ .
, - അദ്ദേഹം 2006 ലെ മാലേഗാവ് സ്ഫോടനം അന്വേഷിക്കുന്നതിൽ പ്രധാനിയായിരുന്നു.
പലപ്പോഴും വധഭീഷണി ലഭിച്ചിട്ടുള്ള ഒരു ഉദ്യോഗസ്ഥനാണ് ഇദ്ദേഹം.
അഡ്ഡീഷണൽ കമ്മീഷണർ ഓഫീസ് ഓഫ് പോലീസ് : അശോക് കാംട്ടെ എൻ‌കൌണ്ടർ സ്പെഷ്യാലിസ്റ്റ് : വിജയ് സലസ്കാർ ഉയർന്ന പോലീസ് ഉദ്യോഗസ്ഥൻ : ശശാങ്ക് ഷിണ്ടെ.
ദേശീയ സുരക്ഷാസേന കമാൻഡോ: മേജർ സന്ദീപ് ഉണ്ണിക്കൃഷ്ണൻ ദേശീയ സുരക്ഷാസേന കമാൻഡോ: ഹവാൾദാർ ഗജേന്ദർ സിങ് ചത്രപതി ശിവാജി ടെർമിനസിലെ മൂന്ന് റെയിൽ‌വേ ഉദ്യോഗസ്ഥന്മാരും കൊല്ലപ്പെട്ടവരിൽ പെടുന്നു.
ആക്രമണത്തിന്റെ ഫലമായി മുംബൈയിലെ എല്ലാ സ്കൂളുകളും കോളെജുകളും ബോംബെ സ്റ്റോക്ക് എക്സ്ചേഞ്ച് , നാഷണൽ സ്റ്റോക്ക് എക്സ്ചേഞ്ച് എന്നിവ ഉൾപ്പെടെയുള്ള മിക്ക കാര്യാലയങ്ങളും 27-ആം തിയതി അടഞ്ഞുകിടന്നു.
ബോളിവുഡ് സിനിമകളുടെയും ടിവി പരമ്പരകളുടെയും ചിത്രീകരണം മുടങ്ങി.
യാത്രക്കാരുടെ സുരക്ഷയെ മാനിച്ച് പല അന്താരാഷ്ട്ര എയർലൈനുകളും മുംബൈയിൽ ഇറങ്ങുന്നത് താത്കാലികമായി നിർത്തലാക്കി.
ഇംഗ്ലണ്ട് ക്രിക്കറ്റ് ടീമിന്റെ ഇന്ത്യാ പര്യടനത്തിൽ ബാക്കി ഉണ്ടായിരുന്ന രണ്ട് ഏകദിന മത്സരങ്ങൾ ഉപേക്ഷിച്ചു.
ഇംഗ്ലണ്ട് ക്രിക്കറ്റ് ടീം നാട്ടിലേക്ക് മടങ്ങി .
2008 ഡിസംബർ 3 മുതൽ 10 വരെ നടക്കേണ്ടിയിരുന്ന മുംബൈ കൂടി ഒരു വേദി ആയിരുന്ന ട്വന്റി20 ചാമ്പ്യൻസ് ലീഗ് നീട്ടി വെച്ചു .
നവി മുംബൈയിലെ ഐറ്റിസി ഫോർചുൺ ഹോട്ടൽ ബോംബ് വച്ച് തകർക്കുമെന്ന് മുംബൈ പൊലീസിന് ഒരു ഭീഷണി സന്ദേശം ലഭിച്ചു.
ഛത്രപതി ശിവജി ടെർമിനസിൽ വീണ്ടും വെടിവപ്പ് നടന്നതായി അഭ്യൂഹങ്ങൾ പരക്കുകയുണ്ടായി.
റെയിൽവേ പൊലീസ് ഈ വാർത്ത തള്ളിക്കളഞ്ഞുവെങ്കിലും അവിടെക്കുള്ള ട്രെയിനുകൾ നിർത്തിയിട്ടു.
മുംബൈ ആക്രമണത്തിനിടെ പിടികൂടിയ അജ്മൽ കസബ് പകിസ്താൻകാരനെന്ന് സ്ഥിരീകരിച്ചത് ഇന്ത്യയും പാകിസ്താനും തമ്മിലുള്ള ബന്ധം വഷളാകുന്നതിന് ഇടയാക്കി.
അതിർത്തിയിൽ ഇന്ത്യാ പാക്ക് യുദ്ധത്തിനു സാധ്യത ഉണ്ടായി.
പുറത്തേക്കുള്ള കണ്ണികൾ Help page with local contact numbers Twitter-fed list of useful local numbers Twitter feed for Mumbai Google Map of the attacks Full coverage from BBC News , CNN , DAWN , Guardian , Hindu , Hindustan Times , Mumbai Mid-Day , New York Times , Times of India Live video coverage from IBNLive , NDTV Pictures from Aljazeera , Arabian Business , BBC News , Boston Globe , Vinukumar Ranganathan , Yahoo! Photo Full Coverage അവലംബം
നൂറ്റാണ്ടിന്റെ ഗോൾ
1986 ലെ ഫിഫ ലോകകപ്പിൽ അർജന്റീനയും ഇംഗ്ലണ്ടും തമ്മിലെ ക്വാർട്ടർ ഫൈനൽ മത്സരത്തിൽ അർജന്റീന ഫുട്ബോൾ താരം ഡീഗോ മറഡോണ നേടിയ ഗോളാണ് പിന്നീട് നൂറ്റാണ്ടിന്റെ ഗോൾ  എന്ന്  അറിയപ്പെട്ടത് .
മിഡ്ഫീൽഡർ ഹെക്ടർ എൻറിക് മിഡ്ഫീൽഡിൽ  വച്ച്  കൈമാറിയ പന്ത് 60 മീറ്ററോളം ദൂരം  ഓടി അഞ്ച് ഇംഗ്ലീഷ് താരങ്ങളെയും  ഗോൾ കീപ്പർ പീറ്റർ ഷെൽട്ടനെയും മറികടന്ന്   മറഡോണ  വലയിലെത്തിച്ചു .
മറഡോണയുടെ കരിയറിൽ   അദ്ദേഹത്തെ  ഏറ്റവും  പ്രശസ്തനാക്കിയതും  ആരാധകരെ   സൃഷ്ടിച്ചതും  ഈ ഗോളായിരുന്നു.
ചാന്ത്‌പൊട്ട് ഇംഗ്ലീഷ് വിലാസം https://ml.wikipedia.org/wiki/Chanthupottu
ചാ‌ന്ത്‌പൊട്ട് 2005ൽ റിലീസായ മലയാളചലച്ചിത്രമാണ്.
ദിലീപ് ഇതിൽ പ്രധാനവേഷം ചെയ്തിരിക്കുന്നു.
ലാൽ ജോസ് ആണ് സം‌വിധാനം നിർ‌വഹിച്ചിരിക്കുന്നത്.
പെൺകുട്ടിയെപ്പോലെ വളർത്തപ്പെട്ട ഒരു ആൺകുട്ടിയുടെ കഥയാണ് ഈ സിനിമയുടെ പ്രമേയം.
അഭിനേതാക്കൾ ദിലീപ് (രാധാകൃഷ്ണൻ) ഗോപിക (മാലു) ലാൽ (ദിവാകരൻ) ഇന്ദ്രജിത്ത് (കൊമ്പൻ കുമാരൻ) ബിജു മേനോൻ (ഫ്രെഡി) ഭാവന (നടി) (റോസി) ശോഭ മോഹൻ (ശാന്തമ്മ) രാജൻ പി. ദേവ് (തുറയിലാശാൻ) സുകുമാരി (മുത്തശ്ശി) ബാലു വർഗീസ് (കുമാരന്റെ ബാല്യം) പിന്നണിപ്രവർത്തകർ
സം‌വിധാനം - ലാൽ ജോസ് കഥ- ബെന്നി പി. നായരമ്പലം നിർമ്മാണം - ലാൽ ഗാനരചന - വയലാർ ശരത്ചന്ദ്ര വർമ്മ സംഗീതസം‌വി‌ധാനം - വിദ്യാസാഗർ പുറമേയ്ക്കുള്ള കണ്ണികൾ ചാന്ത്‌പൊട്ട് ഇന്റർനെറ്റ് മൂവി ഡാറ്റാബേസിൽ
ഷാർലറ്റ് ഗെയ്ൻസ്ബർഗ്
ഷാർലറ്റ് ലൂസി ഗെയ്ൻസ്ബർഗ് ( French: [ʃaʁlɔt ɡɛ̃zbuʁ ] ;; ജനനം 21 ജൂലൈ 1971) ഒരു ബ്രിട്ടീഷ്-ഫ്രഞ്ച് നടിയും ഗായികയുമാണ്.
ഇംഗ്ലീഷ് നടി ജെയ്ൻ ബിർക്കിന്റെയും ഫ്രഞ്ച് സംഗീതജ്ഞൻ സെർജ് ഗെയ്ൻസ്ബർഗിന്റെയും മകളാണ്.
12-ആം വയസ്സിൽ " ലെമൺ ഇൻസെസ്റ്റ് " എന്ന ഗാനത്തിലൂടെ പിതാവിനൊപ്പം സംഗീതരംഗത്ത് അരങ്ങേറ്റം കുറിച്ച ശേഷം, 15-ആം വയസ്സിൽ അവൾ പിതാവിനൊപ്പം ഒരു ആൽബം പുറത്തിറക്കി.
20 വർഷത്തിലേറെക്കാലങ്ങൾക്ക്ശേഷം ( IRM, സ്റ്റേജ് വിസ്പർ, റെസ്റ്റ് എന്നിവ) ഗെയ്ൻസ്ബർഗ് പിന്നീട് പുറത്തിറക്കിയ ആൽബങ്ങൾ വാണിജ്യപരവും നിരൂപണാത്മകവുമായ വിജയം കൈവരിച്ചു.
ലാർസ് വോൺ ട്രയർ സംവിധാനം ചെയ്ത " ഡിപ്രഷൻ " സിനിമാ ത്രയം ഉൾപ്പെടെ നിരവധി സിനിമകളിൽ പ്രത്യക്ഷപ്പെട്ടിട്ടുള്ള ഷാർലറ്റ് സീസർ അവാർഡും കാൻ ഫിലിം ഫെസ്റ്റിവലിലെ മികച്ച നടിക്കുള്ള അവാർഡും നേടിയിട്ടുണ്ട്.
1971 ജൂലൈ 21 ന് മധ്യ ലണ്ടനിലെ മാരിൽബോൺ പ്രദേശത്ത് ഇംഗ്ലീഷ് നടിയും ഗായികയുമായ ജെയ്ൻ ബിർക്കിൻറേയും ഫ്രഞ്ച് സംഗീതജ്ഞനായ സെർജ് ഗെയ്ൻസ്ബർഗിൻറേയും മകളായി ഷാർലറ്റ് ഗെയ്ൻസ്ബർഗ് ജനിച്ചു.
അവലംബം ↑ ↑ ↑ ↑ ↑ Source of real name and birth date: birth certificate provided by the French Foreign Ministry, according to lesgensducinema.com
അകപ്പറമ്പ്
കേരളത്തിലെ എറണാകുളം ജില്ലയിൽ , കൊച്ചി അന്താരാഷ്ട്ര വിമാനത്താവളത്തിന് സമീപവും അങ്കമാലി പട്ടണത്തിനു തെക്കുഭാഗത്തുമായി സ്ഥിതിചെയ്യുന്ന ഒരു ഗ്രാമമാണ് അകപ്പറമ്പ് .
ഈ ഗ്രാമത്തിലെ ആളുകൾ കൂടുതലും സെന്റ് തോമസ് ക്രിസ്ത്യാനികളാണെങ്കിലും ധാരാളം ഹിന്ദുക്കളും മറ്റ് മതക്കാരും സമാധാനത്തിലും പരസ്പര ബഹുമാനത്തിലും ഇവിടെ ഒരുമിച്ച് ജീവിക്കുന്നു.
അടുത്തിടെ രണ്ട് ക്രിസ്ത്യൻ പള്ളികൾക്ക് നേരെ മാനസിക വെല്ലുവിളി നേരിടുന്നവരെന്ന് സംശയിക്കപ്പെടുന്ന, പുറത്തുനിന്നുള്ളവർ നടത്തിയ ഗുണ്ടാ ആക്രമണങ്ങൾ അധികാരികൾ ഗൗരവത്തോടെയാണ് കൈകാര്യം ചെയ്യുന്നത്.
ഒൻപതാം നൂറ്റാണ്ടിൽ കൊടുങ്ങല്ലൂരിൽ നിന്നും അരണാട്ടുകരയിൽ നിന്നും കുടിയേറിയ സെന്റ് തോമസ് ക്രിസ്ത്യാനികളുടെ ആദ്യകാല കുടിയേറ്റ ഗ്രാമങ്ങളിലൊന്നാണ് അകപ്പറമ്പ്.
അവർ പ്രധാനമായും കൃഷിയിലും വിവിധ വ്യാപാരങ്ങളിലും ഏർപ്പെട്ടിരുന്നു.
പുരാതന കാലത്ത് കളരിപ്പയറ്റ് , ജ്യോതിഷം , ആയുർവേദ ചികിത്സ എന്നിവ അഭ്യസിക്കുന്നതിന് പേരുകേട്ട സ്ഥലമായിരുന്ന അകപ്പറമ്പിലേയ്ക്ക് ഈ പുരാതന ശാസ്ത്രങ്ങൾ അഥവാ സമ്പ്രദായങ്ങൾ പഠിക്കുന്നതിനായി വിവിധ ദേശങ്ങളിൽ നിന്നുള്ള ആളുകൾ എത്തിയിരുന്നു.
ഇവിടെ കുടിയേറിയ സെന്റ് തോമസ് ക്രിസ്ത്യാനികളിൽ പലരും അകപ്പറമ്പിൽ നിന്നാണ് ആയോധനകല അഭ്യസിച്ചത്.
അകപ്പറമ്പിൽ നിന്ന് കളരി വിദ്യ പരിശീലിച്ച മാത്തു ചക്കരയകത്തൂട്ട് എന്ന സെന്റ് തോമസ് ക്രിസ്ത്യാനി പതിനാറാം നൂറ്റാണ്ടിൽ ആലങ്ങാട് രാജാവിന്റെ അകമ്പടി നായകനായിരുന്നു.
പണ്ട് അകപ്പറമ്പ് നിവാസികൾ കർഷകരായിരുന്നു.
വിശാലമായ നെൽവയലുകൾ ഉണ്ടായിരുന്ന ഈ പ്രദേശത്ത ഇവിടെയുള്ള ആളുകൾ നെൽകൃഷിയിൽ വ്യാപൃതരായിരുന്നു.
ഇപ്പോൾ ഒരു കിലോമീറ്ററിൽ താഴെ ദൂരമുള്ള കൊച്ചി വിമാനത്താവളത്തിലാണ് ഇവരിൽ പലരും ജോലി ചെയ്യുന്നത്.
ഏകദേശം 15 വർഷം മുമ്പ് ശാന്ത സുന്ദരമായ ഗ്രാമപ്രദേശമായിരുന്ന ഇവിടെ വിമാനത്താവളം നിർമ്മിക്കപ്പെട്ടതിനുശേഷം ഭൂമിവില ഗണ്യമായി ഉയർന്നു.
അകപ്പറമ്പ്, നായത്തോട്, വാപ്പാലശ്ശേരി, ആവണംകോട്, തുരുത്തുശ്ശേരി, അത്താണി, ചെങ്ങമനാട് തുടങ്ങിയ പ്രദേശങ്ങളിലെ ഭൂമിയുടെ വിലയിൽ വൻ വർധനവ് രേഖപ്പെടുത്തുന്നത്.
ക്രിസ്തുമതത്തിന് ഒരു നീണ്ട ചരിത്രമുള്ള ഈ പ്രദേശത്ത് ഈ മതം യൂറോപ്പിലും മറ്റ് സ്ഥലങ്ങളിലും എത്തുന്നതിന് വളരെ മുമ്പുതന്നെ എത്തിയെന്നാണ് കരുതുന്നത്.
AD 52-ൽ വിശുദ്ധ തോമസ് അപ്പോസ്തലൻ ഇവിടെ സുറിയാനി സഭ സ്ഥാപിച്ചുവെന്നാണ് പാരമ്പര്യം.
അകപ്പറമ്പ് മാർ സാബോർ മാർ അഫ്രോത്ത് പള്ളി
മലങ്കര യാക്കോബായ സുറിയാനി ഓർത്തഡോക്സ് സഭയുടെ അങ്കമാലി ഭദ്രാസനത്തിലെ പുരാതന ദേവാലയങ്ങളിൽ ഒന്നാണിത്.
പള്ളിയുടെ ഉടമസ്ഥാവകാശ രേഖയിലും പുരാതന റവന്യൂ, നികുതി രേഖകളിലും പള്ളിയെ അകപ്പറമ്പ് വലിയപള്ളി എന്നാണ് പരാമർശിക്കുന്നത്.
സപോർ ഈശോ എന്ന വ്യാപാരിയുടെ നേതൃത്വത്തിൽ ഒരു കൂട്ടം സിറിയൻ ക്രിസ്ത്യൻ കുടിയേറ്റക്കാരോടൊപ്പം സുവിശേഷം പ്രസംഗിക്കാൻ മലങ്കരയിൽ എത്തിയ രണ്ട് വിശുദ്ധന്മാരാണ് മാർ സാബോറും മാർ അഫ്രോത്തും എന്ന് പറയപ്പെടുന്നു.
അവർ c. 822 ൽ കൊല്ലത്ത് കപ്പലിറങ്ങിയതായി പറയപ്പെടുന്നു.
അകപ്പറമ്പിലെ പള്ളി എ.ഡി. 825-ൽ സ്ഥാപിതമായതായി കരുതപ്പെടുന്നു.
ഇന്ത്യ സന്ദർശിച്ച അന്ത്യോക്യയിലെ എല്ലാ പാത്രിയർക്കീസുമാരും മാർ സാബോർ, മാർ അഫ്രോത്ത് യാക്കോബായ സിറിയൻ ഓർത്തഡോക്സ് ദേവാലയം സന്ദർശിച്ചിട്ടുണ്ട്.
വളരെ പുരാതനമായ ചുവർ ചിത്രങ്ങളാൽ സമ്പന്നമായ പള്ളി ശ്രദ്ധേയമാണ്.
മലങ്കര മെത്രാപ്പോലീത്തൻ ബിഷപ്പ് വിശുദ്ധ മാർ അത്തനേഷ്യസ് പൗലോസ് പൈനാടത്ത് (1918-1953) ജ്ഞാനസ്നാനം ചെയ്യപ്പെട്ടത് ഈ ദേവാലയത്തിലാണ്.
യാക്കോബായ ബിഷപ്പും വിദ്യാഭ്യാസ വിചക്ഷണനുമായിരുന്ന മാർ ഗ്രിഗോറിയോസ് വയലിപറമ്പിൽ പൈനാടത്ത് (1899-1966) ഈ ഇടവക പള്ളിയിൽ പെട്ടയാളായിരുന്നു.
നൂറ്റാണ്ടുകളായി അങ്കമാലിയിലെ പള്ളിയും അകപ്പറമ്പിലെ മാർ സാബോർ മോർ അഫ്രോത്ത് കപ്പേളയും ഒരു ഏകീകൃത ഇടവകയായിരുന്നു.
ഇത് ഒരു കൗൺസിലിന്റെ മേൽനോട്ടത്തിലുള്ള ഭരണത്തിലായിരുന്നുവെന്ന് 16-8-1069-ലെ (മലയാള കലണ്ടർ) ഒരു ജനറൽ ബോഡി മീറ്റിംഗ് രേഖയിൽനിന്ന് വ്യക്തമാണ്.
ഗിർവാസിസ് പ്രോത്താസിസ് സീറോ മലബാർ കാത്തലിക് ചർച്ച്
അകപ്പറമ്പിലെ കത്തോലിക്കാ ദേവാലയം ഏകദേശം 1.5 കിലോമീറ്റർ അകലെയായി, കരിയാട്ടിന് കിഴക്ക്, കൊച്ചി-ഷൊർണൂർ റെയിൽവേ ലൈനിനടുത്തും അങ്കമാലി-ആലുവ ദേശീയ പാതയിലുമായി സ്ഥിതിചെയ്യുന്നു.
ക്രൈസ്തവ വിശ്വാസം സംരക്ഷിക്കുന്നതിനായി രക്തസാക്ഷിത്വം വരിച്ച ഇരട്ട സഹോദരങ്ങളായ സെയിന്റ് ഗർവാസിസ് പ്രോത്താസിസ് എന്നിവരുടെ പേരിലാണ് ഇരട്ട പള്ളികളിൽ ഒന്നായ അകപ്പറമ്പ് കത്തോലിക്കാ പള്ളി അറിയപ്പെടുന്നത്.
എറണാകുളം-അങ്കമാലി അതിരൂപതയിൽ ഈ ഇരട്ട വിശുദ്ധരുടെ രക്ഷാകർതൃത്വത്തിലുള്ള ഏക ദേവാലയമാണിത്.
1653 ജനുവരി 3-ന് മട്ടാഞ്ചേരിയിൽ നടന്ന കൂനൻ കുരിശ് സത്യത്തെ (കൂനൻ കുരിശ് സത്യം) തുടർന്ന് കത്തോലിക്കാ സമൂഹത്തിൽ ഒരു വിഭജനം നടന്നു.
റോമിനോട് കൂറ്  പുലർത്തിയ അകപ്പറമ്പിലെ കത്തോലിക്കാ വിഭാഗം പ്രാർത്ഥന നടത്താൻ കപ്പേളയിലേക്ക് മാറി.
ഈ കപ്പേള പിന്നീട് വലിയൊരു പള്ളിയായി പുതുക്കിപ്പണിതു.
1836 ഡിസംബർ 3-ന് കൊടുങ്ങല്ലൂർ രൂപതയിലെ ഗവർണഡോർ പ്രജോം അത്തേയാണ് അകപ്പറമ്പ് പള്ളി ഇടവകയായി ഉയർത്തിയത്.
ചവറയിലെ വാഴ്ത്തപ്പെട്ട കുര്യാക്കോസ് ഏലിയാസിൻ്റെ രചനകൾ അകപ്പറമ്പ് പള്ളിയെക്കുറിച്ച് 1860-ൽ കുറച്ച് വൈദികരും വിശ്വാസികളും ബിഷപ്പ് തോമറോക്കോസിൻ്റെ അടുക്കൽ താമസിച്ചിരുന്നുവെന്ന് വിവരിക്കുന്നു.
അകപ്പറമ്പിലെ ചരിത്രരേഖകൾ കാണിക്കുന്നത് റവ.
വരു താന്നിക്കൽ കോടംകണ്ടത്തിൽ 1898-ൽ ഇടവക വികാരിയായി ഇവിടെ സേവനമനുഷ്ഠിച്ചു.
1860-ൽ ബിഷപ്പ് തോമറോക്കോസിന്റെ അടുക്കൽ ഏതാനും വൈദികരും വിശ്വാസികളും താമസിച്ചിരുന്നതായി ചവറയിലെ വാഴ്ത്തപ്പെട്ട കുര്യാക്കോസ് ഏലിയാസിന്റെ അകപ്പറമ്പ് പള്ളിയെക്കുറിച്ച് വിവരണത്തിൽ വിവരിക്കുന്നു.
വരു താന്നിക്കൽ കോടംകണ്ടത്തിൽ 1898-ൽ ഇടവക വികാരിയായി ഇവിടെ സേവനമനുഷ്ഠിച്ചുവെന്നാണ്.
സമൂഹത്തിന്റെ നാനാതുറകളിലുള്ള തീർത്ഥാടകർ വർഷം മുഴുവനും ഈ പള്ളി സന്ദർശിക്കാറുണ്ട്.
രക്ഷാധികാരികളായ വിശുദ്ധരുടെ പ്രത്യേക അനുഗ്രഹങ്ങളോടെ മൂകൻ സംസാരിക്കാൻ തുടങ്ങിയതായി പറയപ്പെടുന്നു.
മണിയും മണി കയറും ഈ പള്ളിയിലെ പ്രധാന വഴിപാടുകളാണ്.
വിഷാദം, വിക്ക് മുതലായവയിൽ നിന്ന് മുക്തി നേടിയ ജീവിച്ചിരിക്കുന്ന സാക്ഷികളുള്ളതായി പറയപ്പെടുന്നു.
മുമ്പ് അകപ്പറമ്പ് ഇടവകയുടെ ഭാഗമായിരുന്ന മറ്റൂർ, മേക്കാട്, ചെങ്ങമനാട്, കവരപറമ്പ്, നെടുവണ്ണൂർ, നായത്തോട്, കപ്രശ്ശേരി, അത്താണി, ജോസ്പുരം എന്നീ ഇടവകകൾ പിന്നീട് സ്വതന്ത്ര ഇടവകകളായി മാറി.
മേൽക്കൂരയില്ലാത്ത അകപ്പറമ്പ് കളരി ക്ഷേത്രത്തിലെ പ്രധാന പ്രതിഷ്ഠ വീരഭദ്രനാണ്.
ഗണപതി , സരസ്വതി , രക്തേശ്വരി, ഭുവനേശ്വരി എന്നിവരാണ് ക്ഷേത്രത്തിലെ മറ്റ് പ്രതിഷ്ഠകൾ.
കളരി വിദ്യ, ജ്യോതിഷം, മന്ത്ര-തന്ത്രങ്ങൾ, ആയുർവേദം (ചികിത്സ) എന്നിവ പ്രധാന തൊഴിലായിരുന്ന അംഗങ്ങൾ സംസ്കൃതത്തിലും ആയുർവേദത്തിലും ആഴത്തിലുള്ള അറിവ് നേടിയിരുന്നു.
പുതുതലമുറയിലെ അംഗങ്ങളെ ഈ തൊഴിലിലേക്ക് ആകർഷിക്കുക എന്നത് പ്രയാസമാണ്.
ഇരവികുളങ്ങര ഭഗവതി ക്ഷേത്രം
ഭഗവാൻ ശിവനും ഭഗവാൻ അയ്യപ്പനും സമർപ്പിച്ചിരിക്കുന്ന പുരാതന ഹൈന്ദവ ക്ഷേത്രമാണ് ഇവിടെയുള്ള ഇരവികുളങ്ങര ക്ഷേത്രം.
വില്വമംഗലം സ്വാമിയാർക്ക് 'ദേവിയുടെ ദർശനം' (ദിവ്യ ദർശനം) ഈ സ്ഥലത്ത് ഉണ്ടായിരുന്നുവെന്ന് ഐതിഹ്യമുള്ളതിനാൽ ക്ഷേത്രം സ്ഥിതി ചെയ്യുന്ന കുന്നിനെ തിരുവില്വാം കുന്ന് എന്നും വിളിക്കുന്നു.
അവലംബം ↑ |xOZ5Y= SEO=Pinarayi 'No compromise on communal activities' ↑ Mor Sabor-Mor Aphroth Church Home Page ↑ ↑ Indiavideo.org: Murals- Akaparambu Church ↑ St. Athanasius Paulose, 25 January ↑ Morth Mariam Church ↑ ↑ Eravikulangara Bhagavathi Temple home page Archived 2011-07-10 at the Wayback Machine .
മാപ്പിള ലഹളകൾ ഇംഗ്ലീഷ് വിലാസം https://ml.wikipedia.org/wiki/Moplah_Riots
കോഴിക്കോട് നാട്ടുരാജ്യത്തിൽ പെട്ടതും പിന്നീട് മൈസൂറിന്റെയും, ശേഷം ബ്രിട്ടീഷ് ഇന്ത്യ മദ്രാസ് പ്രസിഡൻസി മലബാർ ജില്ലയിൽ പെട്ടതുമായ (ഇന്നത്തെ കേരള സംസ്ഥാനത്തെ മലപ്പുറം ജില്ലയിലെ) ഏറനാട് , വള്ളുവനാട് പൊന്നാനി പ്രദേശങ്ങളിൽ ഒന്നര നൂറ്റാണ്ടിലധിക കാലം (1792 - 1921) മാപ്പിള കുടിയാൻമാർ നടത്തിയ വിപ്ലവങ്ങളാണ് മാപ്പിള ലഹളകൾ എന്ന പേരിൽ അറിയപ്പെടുന്നത്.
ഏകദേശം 830 ഓളം ലഹളകൾ ഇക്കാലയളവിൽ ഉണ്ടായിട്ടുണ്ട് എന്ന് കരുതപ്പെടുന്നു.
കുടിയാൻ കലാപം, കാർഷിക വിപ്ലവം, ജാതി ലഹള, വർഗ്ഗീയ കലാപം, കൊളോണിയൽ വിരുദ്ധ പോരാട്ടം സ്വാതന്ത്ര്യ സമരം എന്നിങ്ങനെ വ്യത്യസ്തമായ വിശേഷണങ്ങൾ മാപ്പിള ലഹളകൾക്ക് നൽകപ്പെട്ടിട്ടുണ്ട്.
ജന്മി മേധാവിത്യത്തിൽ കുടിയൻമാർക്ക് ഉണ്ടായ അതൃപ്തിയാണ് ലഹളകൾക്കു പിന്നിലെ യഥാർത്ഥ കാരണങ്ങളായി വിലയിരുത്തപ്പെടുന്നത്.
അക്കാലങ്ങളിൽ ഭൂമിയുടെ ഉടമസ്ഥാവകാശം നമ്പൂതിരി - നായർ വിഭാഗങ്ങളിൽ പെടുന്ന ജന്മികളുടെയോ ദേവസ്വത്തിന്റെയോ പേരിൽ നിക്ഷിപ്തമായിരുന്നു.
കുടിയാന്മാരായ അയിത്ത ജാതികൾക്ക് ഭൂമിയുടെ മേൽ ഉടമസ്ഥാവകാശം ഉണ്ടായിരുന്നില്ല.
ജന്മി നിശ്ചയിക്കുന്ന കൂലിയായിരുന്നു പാട്ടക്കാർക്കു നൽകിയിരുന്നത് അതിൽ നിന്ന് തന്നെ നികുതിയും ഒടുക്കണമായിരുന്നു.
അല്ലാത്ത പക്ഷം അടിമകളാക്കി വിൽക്കുവാൻ വരെ ജന്മിക്ക് അവകാശമുണ്ടായിരുന്നു.
അയിത്തം ലംഘിച്ചാൽ അവയവങ്ങൾ ഛേദിക്കുകയോ കൊല്ലുകയോ ചെയ്യും ജന്മിക്കെതിരെ സംസാരിച്ചാലും ഇതേ പോലെ നാവറുത്തു മാറ്റുകയോ കൊല്ലുകയോ ചെയ്യും
ഇത്തരം ജാതീയമായ പീഡനങ്ങളാലും കുടിയാൻ വിരുദ്ധ നിലപാടുകളാലും കീഴാള വർഗ്ഗക്കാർ ജീവിതം നയിച്ച് കൊണ്ടിരുന്ന കാലത്താണ് ഇസ്‌ലാമിക മത പ്രചാരണവുമായി സൂഫി സിദ്ധന്മാർ ഏറനാട് വള്ളുവനാട് പൊന്നാനി ഭാഗങ്ങളിലേക്ക് രംഗ പ്രവേശനം ചെയ്യുന്നത് അറബി തങ്ങൾ , ഹസ്സൻ ജിഫ്രി , സയ്യിദ് അലവി , സയ്യിദ് ഫസൽ തുടങ്ങിയ മുസ്‌ലിം മിഷനറിമാരിലൂടെ ഈ ഭാഗങ്ങളിൽ ഇസ്‌ലാം മതം വ്യാപിക്കാൻ തുടങ്ങി.
ഒട്ടേറെ കീഴാള വിഭാഗക്കാരായ കുടിയാൻമാർ ഇവരിലൂടെ ഇസ്‌ലാമിലേക്ക് മാർഗ്ഗം കൂടി.
മാർഗ്ഗം കൂടിയവരോട് ജന്മികളുടെ ഉച്ചിഷ്ടം കഴിക്കരുത്, വസ്ത്രം ധരിക്കണം, കുഴിയിൽ ഭക്ഷണമിട്ടു തന്നാൽ കഴിക്കരുത്, പൊതു വഴി ഉപയോഗിക്കണം, മാറ് മറക്കണം, അയിത്തമോ , തീണ്ടാപാടോ പാലിക്കരുത് പോലുള്ള നിർദ്ദേശങ്ങൾ മുസ്‌ലിം പണ്ഡിതന്മാർ നൽകി .
ഈ ഉപദേശങ്ങൾ മാർഗ്ഗം കൂടി മാപ്പിളമാരായവർ നടപ്പിലാക്കാൻ തുടങ്ങിയതോടെയാണ് ലഹളകളുടെ വെടിമരുന്നിനു തീ കൊടുക്കുന്നത് .
അന്ന് വരെ തങ്ങളെ അനുസരിച്ചവർ ഒരു സുപ്രഭാതത്തിൽ ധിക്കാരപരമായി പെരുമാറുന്നത് ജന്മികൾക്ക് സഹിക്കാവുന്നതിലും അപ്പുറമായിരുന്നു.
ജന്മികളുടെ രോഷം കുടിയാൻ നിയമങ്ങളിലൂടെ പ്രകടിപ്പിക്കാൻ തുടങ്ങുകയും അതിനെ മാപ്പിളമാർ വിപ്ലവത്തിലൂടെ നേരിടുകയും ചെയ്തതോടെ ലഹളകൾ വ്യാപിക്കാൻ തുടങ്ങി.
മാർഗ്ഗം കൂടിയ അടിയാളന്മാർ മേലാളന്മാരെ ബഹുമാനിക്കാത്തതുമായി ബന്ധപ്പെട്ട് ബ്രിട്ടീഷ് ഇന്ത്യ രൂപീകരണത്തിന് മുമ്പ് തന്നെ നെടിയിരുപ്പ് സ്വരൂപത്തിൽ പെട്ട ഈ പ്രദേശങ്ങളിൽ ഇത്തരത്തിലുള്ള ലഹളകൾ എമ്പാടും നടന്നിട്ടുണ്ട്.
തിരൂരങ്ങാടി വിപ്ലവം , ഓമാനൂർ ലഹള എന്നിവ ഇതിനുദാഹരണമാണ് സാമൂതിരിയുടെ നാടുവാഴിയായിരുന്ന പാറനമ്പിക്കെതിരെ അരങ്ങേറിയ മലപ്പുറം പട മാപ്പിള ലഹളകൾക്കു മുൻപ് അരങ്ങേറിയഇത്തരം പോരാട്ടങ്ങളിൽ പ്രധാനപെട്ടതാണ്.
ടിപ്പുവിൽ നിന്നും പിടിച്ചെടുത്ത് മലബാർ ബ്രിട്ടീഷ് ഇന്ത്യയിൽ ചേർത്ത ശേഷം
സാമൂതിരിയിൽ നിന്നും മൈസൂർ രാജാക്കന്മാരായ ഹൈദറും, ടിപ്പുവും മലബാർ കവർന്നെടുത്ത സമയത്തു കുടിയാൻ നിയമങ്ങളെല്ലാം തന്നെ റദ്ദ് ചെയ്യുകയും ഹുസൂർ നികുതിയിലൂടെ കൃഷി ഭൂമികളുടെ അവകാശം ജന്മിക്കും കുടിയാനുമായി പങ്കിട്ടു നൽകുകയും ചെയ്തിരുന്നു .
ടിപ്പുവിനെ കൊന്നു ബ്രിട്ടീഷുകാർ അധികാരത്തിലെത്തിയതോടെ ഭൂമിയുടെ ഉടമസ്ഥാവകാശം യഥാർത്ഥ ഉടമകളായ ബ്രാഹ്മണ-നായർ ഭൂ പ്രഭുക്കൾക്ക് തന്നെ തിരിച്ചു നൽകി.
ഇതോടെ കുടിയാൻ നിയമങ്ങളും പുനഃസ്ഥാപിക്കപ്പെട്ടു.
മരണ കരം പോലുള്ള കുടുസ്സു നിയമങ്ങൾ വീണ്ടും വന്നതോടെ സഹികെട്ട കുടിയൻമാർ ജന്മികൾക്കെതിരെ അസഹിഷ്ണുത പ്രകടിപ്പിക്കാൻ തുടങ്ങുകയായിരുന്നു.
ബ്രിട്ടീഷ് സർക്കാരാവട്ടെ തങ്ങൾക്കെതിരെ നിലകൊള്ളുന്നതിന് പകപോക്കലായി ഉപ്പ്, പുകയില, തടി, സുഗന്ധവ്യഞ്ജനങ്ങൾ തുടങ്ങിയ ധനാഗമന സ്രോതസ്സുകൾ മാപ്പിളമാരിൽ നിന്നും പിടിച്ചെടുക്കുകയും വലിയ നികുതി ചുമത്തുകയും പാട്ടകരാർ ദുസ്സഹമാക്കുകയും ചെയ്തു.
ബ്രിട്ടീഷ് ആധിപത്യത്തിന് ഏറ്റവും വലിയ തടസ്സം മാപ്പിളമാരാണെന്നു ബ്രിട്ടീഷ് ഗവർണ്ണർ വിലയിരുത്തിയതിനെ തുടർന്ന് , 1854-ൽ മാപ്പിള ഔട്ട്റേജസ് ആക്ട് എന്ന കരിനിയമവും മാപ്പിളമാർക്കായി സൃഷ്ടിച്ചു.
ഇതോടെ എല്ലായിടത്തും നിന്നും വരിഞ്ഞു കെട്ടി സമ്പൂർണ്ണ ദുരിതത്തിലേക്ക് മാപ്പിളമാർ കൂപ്പു കുത്തി .
പീഡനവും ദുരിതവും പട്ടിണിയും കൂടുതൽ ലഹളകൾ സൃഷ്ടിക്കപ്പെടാനുള്ള കാരണങ്ങളായി മാറി.
കുടിയാന്മാർക്കെതിരെ ജന്മികളും ബ്രിട്ടീഷ് അധികാരികളും പരസ്പരം സഹായവർത്തികളായി നിലകൊണ്ടതോടെ സാമ്രാജ്യത്വ വിരുദ്ധ പോരാട്ടങ്ങളും - കാർഷിക പോരാട്ടങ്ങളും സംയോജിക്കുകയും ബ്രിട്ടീഷ്-ജന്മി സഖ്യത്തിനെതിരായ ലഹളകളായി അവ പരിണമിക്കുകയും ചെയ്തു.
ജന്മികൾ ഹിന്ദുക്കളും കുടിയൻമാർ ഭൂരിഭാഗം മാപ്പിളമാരും ആയത് കൊണ്ട് ലഹളകൾക്ക് മതപരമായ നിറം കലരാനും ഇടയായി.
ലഹളകൾ
ചെറുതും വലുതുമായി ഏകദേശം 830 ഓളം ലഹളകൾ ഈ കാലയളവിൽ ഉണ്ടായി എന്നാണ് കണക്കാക്കപ്പെടുന്നത്.
മുട്ടുചിറ ലഹള , മണ്ണൂർ ലഹള ചേരൂർ കലാപം , മഞ്ചേരി കലാപം വണ്ടൂർ ലഹള കൊളത്തൂർ ലഹള പൊന്നാനി വിപ്ലവം മട്ടന്നൂർ കലാപം മണ്ണാർക്കാട് ലഹള , തൃക്കാലൂർ ലഹള .
എന്നിവയാണ് പ്രധാനപ്പെട്ടവ.
കലാപങ്ങളിലെ മുഖ്യ സ്ഥാനം വഹിക്കുന്ന 1921 ലെ മലബാർ കലാപത്തോടെയാണ് നൂറ്റാണ്ടുകൾ നീണ്ടു നിന്ന പോരാട്ടങ്ങൾക്ക് അറുതി വന്നത്.
1841 -921 കാലയളവിൽ ഏകദേശം 86 ലധികം വിപ്ലവങ്ങൾ ബ്രിട്ടീഷ് ഉദ്യോഗസ്ഥർക്കെതിരെ മാത്രം ഉണ്ടായിട്ടുണ്ട് ലഹളകളുടെ പിന്നിലെ പ്രധാന കാരണമായി ബ്രിട്ടീഷ് ഉദ്യോഗസ്ഥർ നോക്കി കാണുന്നത് കീഴാളരുടെ ഇസ്ലാമിലേക്കുള്ള മാർഗ്ഗം കൂടലാണ്.
ജന്മികളുടെ കീഴിൽ അനുസരണയോടെ ജീവിച്ചവർ മാർക്കം കൂടിയതോടെ അക്രമാസക്തരായി മാറിയെന്നും അവകാശങ്ങൾ ചോദിച്ചു ലഹളകൾ ഉണ്ടാക്കാൻ തുടങ്ങിയെന്നുമായിരുന്നു സർക്കാർ കണ്ടെത്തലുകൾ.
വനവാസികളുടെയും കാടന്മാരുടെയും സ്വഭാവമാണ് മാപ്പിളമാർ പ്രകടിപ്പിക്കുന്നതെന്നും അവരെ അടിച്ചൊതുക്കുകയാണ് ലഹളകൾ തടയാനുള്ള ഏക വഴിയെന്നും സ്ട്രെൻജ് അടക്കമുള്ള മുഴുവൻ ബ്രിട്ടീഷ് ഉദ്യോഗസ്ഥർ വിധിയെഴുതി.
എന്നാൽ മലബാർ കളക്ടറായിരുന്ന വില്യം ലോഗൻ ഗവർണ്ണർക്ക് സമർപ്പിച്ച നിർദ്ദേശങ്ങൾ പതിവ് ബ്രിട്ടീഷ് രീതികളിൽ നിന്നും വ്യത്യസ്തമായിരുന്നു.
മാപ്പിളമാരെ കാടമാരാക്കിയും കുഴപ്പക്കാരാക്കിയുമുള്ള സ്ട്രെഞ്ജ് അടക്കമുള്ള മുൻ ബ്രിട്ടീഷ് അധികാരികളുടെ വാദങ്ങൾ പാടെ തള്ളുന്നതായിരുന്നു ഈ റിപ്പോർട്ട് കുടിയാന്മാരായിരുന്ന മാപ്പിളമാർ ജന്മികളാലും നിയമങ്ങളാലും കഷ്ടത അനുഭവിക്കുന്നുണ്ടെന്നും മരണകരം പോലുള്ള ജന്മി നിയമങ്ങൾ പൊളിച്ചെഴുതണമെന്നും നികുതികൾ കുറച്ചു മാപ്പിള ഔട്ട്റേജസ് ആക്ട് പോലുള്ള നിയമങ്ങൾ മാറ്റിവെച്ചു മാപ്പിളമാരോട് മാനുഷികപരമായുള്ള ഇടപെടലുകളിലൂടെ കലാപ സാധ്യത കുറക്കണമെന്നെല്ലാമായിരുന്നു ലോഗൻ നിർദ്ദേശിച്ചിരുന്നത് എന്നാൽ മുല്ലക്കോയ അടക്കമുള്ള മുസ്ലിം പുരോഹിതരുമായി ബന്ധം പുലർത്തിയിരുന്ന ലോഗന്റെ നിർദ്ദേശങ്ങൾ മുഖ വിലക്കെടുക്കാതെ ബ്രിട്ടീഷ് ഗവർണ്ണർ പുതിയ കമ്മീഷനെ നിയമിക്കുകയും ലോഗനെ തരം താഴ്ത്തുകയും ചെയ്തു കലാപ നേതൃത്വം തറമ്മൽ തങ്ങന്മാരുടെ ആസ്ഥാനം മമ്പുറം ദർഗ്ഗ
സൂഫി സിദ്ധന്മാരും, സയ്യിദന്മാരും യാഥാസ്ഥിതിക പുരോഹിതന്മാരുമായിരുന്നു കലാപങ്ങളുടെയെല്ലാം നേതൃത്വ സ്ഥാനമോ ബുദ്ധികേന്ദ്രമായും പ്രവർത്തിച്ചത്.
ആചാരങ്ങളിൽ ബന്ധിതമായി കിടന്നിരുന്ന അന്നത്തെ മാപ്പിളമാർക്കിടയിൽ ഇവർക്കുണ്ടായിരുന്ന സ്ഥാനം വളരെ വലുതായിരുന്നു.
ഇത്തരം പുണ്യ പുരുഷന്മാർ ദൈവികതയുടെ സഹായികളായാണ് മാപ്പിളമാർ കണ്ടിരുന്നത് അവർ കറാമത്ത് എന്ന അത്ഭുത പ്രവർത്തികൾക്ക് കഴിവുള്ളവരാണെന്ന് വിശ്വസിക്കപ്പെട്ടു.
അവരുടെ അനുഗ്രഹങ്ങക്കും പ്രാർത്ഥനകൾക്കും സമൂഹം വലിയ സ്ഥാനം നൽകിയിരുന്നു.
പൗരോഹിത്യത്തിനുണ്ടായിരുന്ന ഇത്തരം സ്ഥാനമാനങ്ങൾ അവരുടെ കൽപ്പനകളും നിർദ്ദേശങ്ങളും ശിരസ്സാ വഹിക്കുന്നതിന് മാപ്പിളമാരെ പ്രേരിപ്പിച്ചു എന്ന് കാണാം ലഹളകളുടെ രീതി വിശുദ്ധ മാർക്ക് കത്തീഡ്രൽ, ബാംഗ്ലൂരിലെ മാപ്ല റിവോൾട്ടിൽ ജീവൻ നഷ്ടപ്പെട്ട ഡോർസെറ്റ് റെജിമെന്റിന്റെ ഓഫീസർമാർക്കും പുരുഷന്മാർക്കും വേണ്ടി സ്മാരകം
ആദ്യകാലങ്ങളിൽ അടിയാളന്മാർരെ ജന്മികൾ പീഡിപ്പിക്കുന്നതുമായി ബന്ധപ്പെട്ടാണ് ആക്രമണങ്ങൾ നടന്നിരുന്നത്.
പീഡിപ്പിക്കപ്പെട്ട അടിയാളന്മാരുടെ ബന്ധത്തിൽ മാർക്കം കൂടി മാപ്പിളരായവർ ജന്മികളോട് അക്രമം കാട്ടുകയും തുടർന്ന് ജന്മി കാവലാളുകളായ നായകന്മാരുടെ (നായർ പടയാളികൾ) തിരിച്ചടി നേരിട്ടുമ്പോൾ മാർക്കം കൂടിയവരെ സഹായിക്കാൻ മാപ്പിളമാർ കൂട്ടത്തോടെ എത്തി ജന്മിയെ വധിക്കുകയും ചെയ്യും.
പിന്നീട് അടിയാളന്മാർക്കായി മാപ്പിളമാർ നേരിട്ടിടപ്പെടുന്ന രീതിയുണ്ടായി.
മാർക്കം കൂടലുകളുടെ തോത് വർദ്ധിച്ചപ്പോൾ അടിയാളന്മാർക്ക് പകരം മാപ്പിള കുടിയാന്മാരും ജന്മികളും എന്ന രീതിയിലേക്ക് ഇടപെടലുകൾകൾ മാറി മറിഞ്ഞു.
ബ്രിട്ടീഷ് ആഗമനത്തോടെ ബ്രിട്ടീഷ് സർക്കാരിനും ജന്മികൾക്കുമെതിരായ സായുധപോരാട്ടമായി ഇവ പരിണമിച്ചു മാപ്പിള ലഹളകളുടെ ചരിത്രം ഇവിടം മുതൽക്കാണ്
കുടിയാൻ വിരുദ്ധരായ ജന്മികളെയോ ബ്രിട്ടീഷ് ഉദ്യോഗസ്ഥരെയോ ആക്രമിച്ചു കൊണ്ടാണ് അധിക പക്ഷവും ലഹളകൾ പൊട്ടി പുറപ്പെടുക.
നേർച്ചകൾ മൗലിദുകൾ തുടങ്ങിയ ആചാരങ്ങളുമായി അടുത്ത സമയത്താണ് പല ലഹളകളും നടക്കാറുള്ളത്.
ലഹള തുടങ്ങുന്നതിനു മുൻപായി പുണ്യാളന്മാരുടെയും രക്ത സാക്ഷികളുടെയും ശവകുടീരങ്ങൾ സന്ദർശിച്ചു പ്രാർത്ഥന നടത്തും, ജീവിച്ചിരിക്കുന്ന പുണ്യ പുരുഷന്മാരുടെ അടുക്കൽ പോയി ഏലസും ചരടും ജപിച്ചു കെട്ടും.
ലക്ഷ്യമാക്കപ്പെട്ടയാളെ കൊന്നു ഏതെങ്കിലും ജന്മിയുടെയോ ബ്രിട്ടീഷ് ഉദ്യോഗസ്ഥന്റെയോ വീട് ആക്രമിച്ചു അവിടെ പടപ്പാട്ടുകൾ മൗലീദുകൾ രതീബുകൾ പോലുള്ള വിപ്ലവ ആത്മീയ ഗാനങ്ങൾ ചൊല്ലി പട്ടാളത്തെയും കാത്തിരിക്കും.
രക്തസാക്ഷിയാവുക എന്നത് അഭിമാനകരമായി കരുതിയിരുന്നതിനാൽ പട്ടാളത്തെ ഭയന്ന് ഓടുകയോ കീഴടങ്ങുകയോ ഇല്ല, യുദ്ധം ചെയ്തു തന്നെ മരണം വരിക്കും.
ഇങ്ങനെ മരിക്കുന്നവരെ ആത്മീയ പുരോഹിതർ വിശുദ്ധരാക്കി വാഴ്ത്തുകയും അവരുടെ പേരിൽ നേർച്ചകളും മാലകളും പടപ്പാട്ടുകളും മൗലീദുകളും കൊട്ടി നടത്തുകയും ചെയ്യും.
രക്തസാക്ഷിയായാൽ സുവർഗ്ഗം കിട്ടുമെന്ന വിശ്വാസം രൂഢമായിരുന്നു.
കുടുംബത്തിലെ ഒരംഗം ബ്രിട്ടീഷുകാരോടു യുദ്ധം ചെയ്തു മരിച്ചാൽ കുടുംബാഗംങ്ങൾ അതഭിമാനമായി കരുതിയിരുന്നു.
മാതാക്കളും ഭാര്യമാരും രക്ത സാക്ഷികളാകാൻ യുവാക്കളെ പ്രേരിപ്പിക്കാറുണ്ടായിരുന്നതായും കാണാം.
ചിലയിടങ്ങളിൽ പുരുഷന്മാരോടൊപ്പം സ്ത്രീകളും രക്സ്തസാക്ഷിത്വം ആഗ്രഹിച്ചു ബ്രിട്ടീഷ് പട്ടാളവുമായി യുദ്ധം ചെയ്തു മരണം വരിച്ചിട്ടുണ്ട്.
സ്വർഗ്ഗം കിട്ടാനായി പുണ്യ പുരുഷന്മാരുടെ ആശീർവാദത്തോടെ മൊട്ടയടിച്ച പള്ളിയിൽ ഭജനമിരുന്നു രക്ത സാക്ഷികളാകാനായി ഊഴം കാത്തിരിക്കുന്നവരും മാപ്പിളമാരുടെ കൂട്ടത്തിൽ ആവോളമുണ്ടായിരുന്നു.
നാശ നഷ്ടങ്ങളെ കുറിച്ച് വ്യക്തമായ കണക്കുകൾ ലഭ്യമല്ല എങ്കിലും മലബാർ കലാപം അടിച്ചമർത്താൻ നേതൃത്വം നൽകിയ ബ്രിട്ടീഷ് പോലീസ് സൂപ്രണ്ട് വെളിപ്പെടുത്തിയത് ദിനവും 300 മാപ്പിളമാരെ കൊല്ലാത്ത ദിവസം കുറവായിരുന്നു എന്നും 2 മാസത്തോളം ഇത് നീണ്ട് നിന്നു എന്നുമായിരുന്നു.
ഇത്തരത്തിലുള്ള വെളിപ്പെടുത്തലുകൾ വെച്ച് വിലയിരുത്തിയാൽ ഒന്നര നൂറ്റാണ്ടിനിടെ അമ്പതിനായിരത്തിനും ലക്ഷത്തിനും ഇടയ്ക്ക് മാപ്പിളമാർ കുരുതിക്ക് ഇരയായിട്ടുണ്ടാവാം.
ഏകദേശം അത്രത്തോളം മാപ്പിളമാർ നാടുകടത്തപ്പെടുകയോ ജയിലിലടക്കപ്പെടുകയോ ചെയ്തിട്ടുണ്ട്.
കാണാതായ മാപ്പിളമാരുടെ എണ്ണവും ലക്ഷം കവിയും.
ബ്രിട്ടീഷ് സർക്കാർ രേഖകളിൽ ഇത് കുറവായാണ് കാണിക്കുന്നത്.
ബ്രിട്ടീഷ് പക്ഷത്ത് നിന്നും കളക്ടറും മിലിട്ടറി സൂപ്രണ്ടും പട്ടാളക്കാരും പോലീസുകാരുമടക്കം നിരവധി ഉദ്യോഗസ്ഥർക്ക് ജീവഹാനി സംഭവിച്ചിട്ടുണ്ട് എന്ന് കണക്കാക്കപ്പെടുന്നു.
അതിലേറെ പേർക്ക് പരിക്ക് പറ്റിയിട്ടുണ്ടാവും.
ലഹള വിരാമം 1921 ബ്രിട്ടീഷ് സൈനികരുമായുള്ള യുദ്ധ ശേഷം തടവിലാക്കപ്പെട്ട മാപ്പിള പോരാളികൾ
1921 ലെ മലബാർ കലാപത്തോടെയാണ് ലഹളകൾക്ക് വിരാമമായത്.
കലാപങ്ങൾ അടിച്ചമർത്തുന്നതിലുപരിയായി മാപ്പിളമാർക്കിടയിൽ ബ്രിട്ടീഷ് സർക്കാർ നടപ്പാക്കിയ തന്ത്രമായിരുന്നു ലഹളകൾക്ക് അറുതി വരുത്തിയത്.
മാപ്പിളമാരുടെ കലാപ അഭിവാഞ്ജയ്ക്കു കാരണം സിദ്ധന്മാരടങ്ങുന്ന പുണ്യ പുരുഷന്മാർക്ക് അവർക്കിടയിലുള്ള സ്വാധീനമാണെന്നും റാതീബ് മൗലിദ് നേർച്ച തുടങ്ങിയ മാപ്പിള ആചാരങ്ങൾ കലാപങ്ങൾക്ക് നാന്ദിയായി മാറുന്നുവെന്നും സർക്കാർ കണ്ടെത്തിയിരുന്നു.
ഇത്തരം നേർച്ചകളും റാതീബുകളും സിയാറത്തുകൾക്കും നിരോധനമേർപ്പെടുത്തിയാണ് ആദ്യഘട്ടത്തിൽ ബ്രിട്ടീഷ് അധികാരികൾ കലാപങ്ങൾക്ക് അറുതി വരുത്താൻ ശ്രമിച്ചത്.
പുണ്യപുരുഷന്മാരായ വ്യക്തികളെ അറസ്റ്റു ചെയ്തും, നാടുകടത്തിയും കലാപമുണ്ടാകുന്നത് തടയാൻ ശ്രമിച്ചെങ്കിലും പല സമയത്തും അവ ഫലം കണ്ടില്ല.
തുടർന്ന് മാപ്പിളമാരിലെ അക്രമ വാസന കുറക്കാൻ ബ്രിട്ടീഷ് ഇന്റലിജെൻസ് ചില പദ്ധതികൾ സമർപ്പിച്ചു.
സിദ്ധമാർക്കും പുരോഹിതന്മാർക്കും മാപ്പിളമാരിലുള്ള മേധാവിത്വം ഇല്ലാതാക്കുക, മാപ്പിളമാർ ഉപയോഗിക്കുന്ന അറബി മലയാളത്തിന് പകരം മലയാളത്തെ പ്രതിഷ്ഠിക്കുക, ഇംഗ്ലീഷ് വിദ്യാഭ്യാസവും ഭൗതിക വിദ്യാഭ്യാസവും പ്രോത്സാഹിപ്പിക്കുക, ഇതിനായി മുസ്ലിം പരിഷ്കർത്താക്കളായ പണ്ഡിതരെ സൃഷ്ടിക്കുക, അവർ വഴി യാഥാസ്ഥിതിക അനാചാരങ്ങളിൽ നിന്നും മുക്തമാക്കുകയും പുരോഗമന ചിന്താഗതിയിലേക്കു മുസ്ലിങ്ങളെ വാർത്തെടുക്കുകയുകയും ചെയ്യുക.
ഇത്തരം നിർദ്ദേശങ്ങൾ നടപ്പിൽ വരുത്തുന്നതിനായി ഓത്തു പള്ളികൾ സർക്കാർ അടച്ചു പൂട്ടുകയും പകരം സ്കൂളുകൾ അനുവദിക്കുകയും ചെയ്തു
ലഹളകളിൽ ഏറ്റവും കൂടുതൽ കാലം നീണ്ടു നിന്നതും നാശനഷ്ടങ്ങൾ സംഭവിച്ചതുമായ മലബാർ കലാപത്തിനു ശേഷം കലാപത്തിന് പ്രേരണ നൽകിയിരുന്ന പുരോഹിത സിദ്ധന്മാരുടെ നടുവൊടിഞ്ഞു.
അവരുടെ ദർസുകളും ഓത്തു പള്ളികളും സർക്കാർ അടച്ചു പൂട്ടി.
നേർച്ചകൾ മാലൂദുകൾ റാതീബുകൾ പോലുള്ള ആചാരങ്ങൾക്ക് നിയന്ത്രണമേർപ്പെടുത്തി, കലാപം സൃഷ്ടിച്ച അനാഥരെയും വിധവകളും ദരിദ്രരും ചോദ്യ ശരങ്ങളായി മാറി.
പത്ത് ലക്ഷം ഉറുപ്പികയാണ് ലഹള പിഴയായി മാപ്പിളമാരുടെ മേൽ ബ്രിട്ടീഷുകാർ ചുമത്തിയത്.
ഈ സാമ്പത്തിക സാമൂഹിക ആചാര അരക്ഷിതാവസ്ഥയ്ക്ക് മുന്നിൽ പകച്ചു നിൽക്കേണ്ട ഗതികേട് പുരോഹിത നേതൃത്വത്തെ പരിഭ്രാന്തിയിലാക്കി.